"Zenit"ning sobiq bosh murabbiyi Luchano Spalletti «NTV-Plyus» kanalida ekspert sifatida ishlaydi. Bu haqda telekanal sharhlovchisi Timur Juravel o‘z tvitterida ma’lum qilgan. "U «NTV-Plyus» kanalini ziyorat qildi. U «Spartak» va TsSKA jamoalari o‘yini vaqtida studiyada turib, o‘yinni tahlil qiladi. Uning ismi Luchano", deb yozadi Timur Juravel. O‘z navbatida, murabbiyning agenti Marko Trabukki ham bu ma’lumotni tasdiqlagan. "Hozircha, rus jamoalari transfer oynasi vaqtida sust. Eng katta transferni «NTV-Plyus» amalga oshirdi. Ularda endi yangi eksert bor", deb yozadi agent o‘z tvitterida.